Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1993. évi LXXVIII. törvény és a végrehajtására kiadott 24/1996. (IX. 25.) BM rendelet alapján a lakáshasználati díj emelt összegének megfizetésére. A panaszos vitatta az emelés jogosságát, és kérte az országgyűlési biztos
Paragraph Index: 427

szóló 1993. évi LXXVIII. törvény és a végrehajtására kiadott 24/1996. (IX. 25.) BM rendelet alapján a lakáshasználati díj emelt összegének megfizetésére. A panaszos vitatta az emelés jogosságát, és kérte az országgyűlési biztos vizsgálatát. A bérbeadó az országgyűlési biztos megkeresésére jelezte, hogy az álláspontját fenntartja, és a megbízottja útján 1998-ban felszólította a panaszost, hogy a lakást, végrehajtás terhe mellett haladéktalanul ürítse ki. A vizsgálat megállapította, hogy a BM Határőrség lakásügyi szervének a panaszossal szemben a lakás kiürítésére okot adó fegyelmi vétség megállapításától számított 28. évben indított végrehajtási eljárása ellentétes a jogszabályokkal, mert — a szolgálati lakásra vonatkozó bérleti jogviszonya megszűnésekor — cserelakásra jogosult az a személy aki, a 1999/79/II. szám szolgálati lakásban történt elhelyezésekor nem szolgálati lakást bocsátott a bérbeadó rendelkezésére. Az országgyűlési biztos megállapította, hogy a hatóság intézkedése következtében a panaszos alkotmányos jogai sérelmének közvetlen veszélye áll fenn. A lakásügyi szerv eljárása — azzal, hogy a fegyelmi büntetés jogkövetkezményeit a mentesülési időn túl is alkalmazni rendelte — a panaszosnak az Alkotmány 59. § (1) bekezdésében deklarált jó hírnévhez való jogát, továbbá a cserelakás biztosításának megtagadásával a jogbiztonság alkotmányos alapelvét sértette. Az országgyűlési biztos a visszásságok megszüntetése érdekében a BM Határőrség Országos Parancsnokát kérte fel, hogy a Határőr Igazgatóság lakásügyi eljárását vizsgálja felül, és annak eredményéről 30 napon belül tájékoztassa. A Határőrség Országos Parancsnoka az ajánlásban foglaltakkal egyetértett, és az Igazgatóságot felszólította a panaszos ügyének felülvizsgálatára. Az Igazgatóság a korábbi határozatát visszavonta, és a panaszost elhelyezésre jogosult jogcím nélkülinek minősítette, az emelt összegű lakáshasználati díj fizetési kötelezettséget megszüntette. Az ajánlás elérte célját, a panaszos sérelme rendeződött. OBH 5141/1997. Önmagában nem okoz visszásságot az Alkotmány 55. § (1) bekezdésben meghatározott szabadsághoz való joggal összefüggésben, ha a pszichiátriai osztályon kezelt betegtől elveszik a mankóit és a szemüvegét, illetve olyan tárgyak használatától fosztják meg, amelyek rá vagy a többi betegre nézve veszélyesek lehetnek, amennyiben ezt a beteg állapota indokolja. A panaszos beadványában a Szeged Megyei Jogú Kórház Ideg- és Elmeosztályán vele szemben tanúsított bánásmódot kifogásolta. Levelében többek között leírta, hogy szemüvegét, mankóit elvették. Az országgyűlési biztos jelentésében megállapította, hogy a kórház eljárása a jogszabályban foglaltaknak megfelelt. A kórház részéről nem történt olyan intézkedés, illetve mulasztás, amely a panaszos alkotmányos jogaival összefüggésben visszásságot okozott volna. Ahogyan azt az Alkotmánybíróság is több határozatában kifejtette, az Alkotmányban meghatározott jogok és kötelezettségek értelemszerűen egymásra tekintettel és egymást korlátozva érvényesülnek. Az élethez való jog, valamint a legmagasabb szintű testi egészséghez való jog érvényesülése érdekében tehát, indokolt esetben és szükséges mértékben korlátozható a szabadsághoz való jog. A mankók és a szemüveg elvétele, illetve a beteg megfosztása olyan tárgyak használatától, amely rá vagy a többi betegre nézve veszélyes lehet, orvosi szempontok alapján, a beteg állapotának megfelelően indokolt lehet. A megállapított tények alkotmányos joggal kapcsolatos sérelmet nem támasztottak alá. Az országgyűlési biztos más ügyben vizsgálta a kórház érintett osztályát, és a betegek alkotmányos jogainak érvényesülését biztosítottnak találta. OBH 5430/1997. Az I. fokú szabálysértési hatóság — a szabálysértésekről szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes